### NN 76/2025 (5.5.2025.), Odluka o prestanku posebne upotrebe pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab - Lopar - Biluća (KK Goli - KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija

VLADA REPUBLIKE HRVATSKE

988

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 46. stavkom 3. Zakona o pomorskom dobru i morskim lukama (»Narodne novine«, broj 83/23.) i članka 9. stavka 1. točke g) Ugovora o posebnoj upotrebi pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija, klasa: 350-05/21-02/274, urbroj: 530-03-1-2-24-33, od 26. studenoga 2024.,Vlada Republike Hrvatske je na sjednici održanoj 2. svibnja 2025. donijela

ODLUKU

O PRESTANKU POSEBNE UPOTREBE POMORSKOG DOBRA U SVRHU GRADNJE I KORIŠTENJA ELEKTROENERGETSKOG PODMORSKOG KABELA TS 110/20 kV RAB – LOPAR – BILUĆA (KK GOLI – KK BILUĆA) NA DIJELU k.o. GOLI OTOK, OPĆINA LOPAR, PRIMORSKO-GORANSKA ŽUPANIJA I DIJELU k.o. KLADA, GRAD SENJ,
 LIČKO-SENJSKA ŽUPANIJA

I.

Posebna upotreba pomorskog dobra dodijeljena društvu Hrvatska elektroprivreda d.d. iz Zagreba, Ulica grada Vukovara 37, OIB: 28921978587, Odlukom o davanju posebne upotrebe pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija (»Narodne novine«, broj 108/24.), prestaje sporazumnim raskidom Ugovora o posebnoj upotrebi pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija, klasa: 350-05/21-02/274, urbroj: 530-03-1-2-24-33, od 26. studenoga 2024. (u daljnjem tekstu: Ugovor o posebnoj upotrebi).

II.

Na temelju ove Odluke ovlašćuje se ministar mora, prometa i infrastrukture da u roku od 90 dana od dana izvršnosti ove Odluke sklopi sporazumni raskid Ugovora o posebnoj upotrebi, kojim ugovorne strane suglasno utvrđuju da nemaju međusobna potraživanja.

III.

Ova Odluka objavit će se u »Narodnim novinama«.

Obrazloženje

Vlada Republike Hrvatske je na sjednici, održanoj 17. rujna 2024., donijela Odluku o davanju posebne upotrebe pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija (»Narodne novine«, broj 108/24.), na temelju koje je 26. studenoga 2024. zaključen Ugovor o posebnoj upotrebi s društvom Hrvatska elektroprivreda d.d. (u daljnjem tekstu: HEP d.d.), na razdoblje od 35 godina.

Društvo HEP d.d. podnijelo je sukladno Ugovoru o posebnoj upotrebi zahtjev za raskid Ugovora o posebnoj upotrebi, s obzirom na to da je za izgradnju predmetnog kabela tijekom 2024. godine zaključen Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost, i to za projekt »Modernizacija hrvatske distribucijske elektroenergetske mreže« (Referentni broj: NPOO.C1.2.R1-I1.02.0001), između Ministarstva gospodarstva, Fonda za zaštitu okoliša i energetsku učinkovitost kao provedbenog tijela i društva HEP-Operator distribucijskog sustava d.o.o. iz Zagreba, Ulica grada Vukovara 37, OIB: 46830600751 (u daljnjem tekstu: HEP-ODS d.o.o.) kao korisnika bespovratnih sredstava.

Stoga, kako je investitor predmetnog elektroenergetskog objekta društvo HEP-ODS d.o.o., a ne društvo HEP d.d, potrebno je sporazumno raskinuti Ugovor o posebnoj upotrebi s društvom HEP d.d. i sklopiti novi ugovor s investitorom društvom HEP-ODS d.o.o., a na temelju zahtjeva društva HEP-ODS d.o.o. za izdavanje posebne upotrebe pomorskog dobra za predmetni infrastrukturni elektro­energetski objekt.

Slijedom navedenoga, na temelju ove Odluke sklopit će se sporazumni raskid Ugovora o posebnoj upotrebi.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/25-04/05
 Urbroj: 50301-27/27-25-3
 Zagreb, 2. svibnja 2025.

Predsjednik
 mr. sc. Andrej Plenković, v. r.